Fra Mandag Morgen til ATV

ATV – Akademiet for de Tekniske Videnskaber – har pr. 1. oktober 2017 ansat Bjarke Wiegand i en nyoprettet stilling som chefkonsulent med særligt ansvar for relationer og ekstern kommunikation.

Bjarke Wiegand er 50 år og kommer fra Tænketanken Mandag Morgen, hvor han har været ansat som erhvervsredaktør og projektudvikler siden 2005.

Nyansættelsen sker som følge af ATV’s Science & Engineering-projekt, der med støtte fra fem fonde og syv universiteter i de kommende år skal sætte en markant teknologidagsorden og være katalysator for nye initiativer.

Med afsæt i en ingeniøruddannelse har Bjarke Wiegand arbejdet med journalistik, kommunikation og projektudvikling i krydsfeltet mellem mediehuse og tænketanke siden 1994, herunder 12 år for Mandag Morgen.

I den forbindelse har han opbygget en dyb indsigt i den nyeste teknologiudvikling og nye teknologiers betydning for vækst, konkurrenceevne, globalisering og bæredygtighed.

**Om ATV**  
ATV er en uafhængig, medlemsdrevet tænketank. Akademiet arbejder for, at Danmark skal være en af fem førende Science & Engineering-regioner i verden – til gavn for kommende generationer.

For at gøre dette mål til virkelighed gennemfører ATV aktiviteter, der skaber konkret værdi for virksomheder og for samfundet. I kraft af sine 800 medlemmer har Akademiet særlige forudsætninger for, at anbefalinger og viden fra projekter bliver anvendt og implementeret i virksomhederne og vidensmiljøerne.

**Yderligere oplysninger**

Lia Leffland, akademidirektør, ATV, telefon 41 17 59 59

Bjarke Wiegand, chefkonsulent, telefon 31 64 11 05

ATV’s hjemmeside [www.atv.dk](http://www.atv.dk)